Роден е с фамилията Сакеларопулос ("Σακελλαρόπουλος") в тесалийското село Царицани. Учи в Халкинската семинария. След дипломирането си е ръкоположен от митрополит Поликарп Одрински за дякон и презвитер, а след това на 24 април 1911 година за викарен епископ на епархията с титлата петренски. След това на 28 юни 1912 година става мъгленски епископ в Лерин и подкрепя активно гръцката въоръжена пропаганда. На 27 март 1926 година подава оставка.